# A Complete Unknown

A Complete Unknown és una pel·lícula dramàtica biogràfica del 2024 dirigida per James Mangold, amb guió del mateix Mangold amb Jay Cocks, basada en el llibre Dylan Goes Electric! Newport, Seeger, Dylan, and the Night That Split the Sixties, d'Elijah Wald. És protagonitzada per Timothée Chalamet, Elle Fanning, Monica Barbaro, Edward Norton i Boy Holdbrook. Estrena prevista pel 25 de desembre del 2024.

## Argument

Ambientat a la vibrant escena musical de Nova York de principis dels anys seixanta del segle XX, A Complete Unknown segueix l'ascens del músic de Minnesota, Bob Dylan (Timothée Chalamet), de dinou anys, com a cantant de folk, amb la seva guitarra, a les sales de concerts i al capdamunt de les llistes, les seves cançons, el seu talent revolucionari i la seva mística esdevenen una sensació mundial, que va culminar amb la seva innovadora actuació al Newport Folk Festival el 1965. La pel·lícula explora les relacions de Dylan amb personatges clau de la seva vida. Des del seu primer romanç amb Suze Rotolo, rebatejada Sylvie Russo pel film (Elle Fanning). La pel·lícula també inclou les interaccions de Dylan amb Joan Baez (Monica Barbaro).

## Repartiment

* Timothée Chalamet : Bob Dylan
* Elle Fanning : Sylvie Russo
* Monica Barbaro: Joan Baez
* Edward Norton : Pete Seeger
* Boyd Holbrook: Johnny Cash
* Scoot McNairy : Woody Guthrie
* P. J. Byrne : Harold Leventhal
* Dan Fogler : Albert Grossman
* Charlie Tahan : Al Kooper
* Eric Berryman : Tom Wilson
* Alaina Surgener : Gena Russo
* Will Harrison : Bob Neuwirth
* Timothée Chalamet
* Elle Fanning
* Monica Barbaro
* Edward Norton
* Boyd Holdbrook

## Producció

La pel·lícula està basada en el llibre del crític musical Elijah Wald, Dylan Goes Electric!: Newport, Seeger, Dylan, and the Night That Split the Sixties (2015) que explora la controvèrsia al voltant del canvi de Dylan a la instrumentació amplificada elèctronicament. La nit del 25 de juliol de 1965, Bob Dylan va pujar a l'escenari del Newport Folk Festival, amb el suport d'una banda electrònica, i va cantar el seu nou èxit de rock, Like a Rolling Stone, actuació que va generar reaccions contraposades. La pel·lícula està produïda per Fred Berger, Mangold i Alex Heineman, junt amb Bob Bookman, Peter Jaysen, Alan Gasmerd, Jeff Rosen i Chalamet.
Tot i que gran part de la pel·lícula està ambientada a Nova York, i el festival de folk teòricament estaria ambientat a Newport, Rhode Island, moltes escenes es van rodar en diversos llocs de New Jersey com Hoboken, Cape May, Jersey City i Paterson. Concretament, Cape May es va servir de lloc per a la recreació del Newport Folk Festival. El rodatge es va acabar a principis de juliol del 2024. El 6 de desembre del 2024, Chalamet va llançar les dues primeres cançons de la banda sonora: versions de "The Girl From the North Country" (amb veus de Barbaro) i el clàssic de l'època "Like a Rolling Stone", ambdues versions escurçades dels clàssics de Dylan, versions adaptades a la veu de Chalamet i no pas recreacions de les originals.

## Referències

* ↑ Wald, Elijah. Dylan Goes Electric!: Newport, Seeger, Dylan, and the Night That Split the Sixties (en anglès). HarperCollins, 2016-06-14. ISBN 978-0-06-236669-6.
* ↑ Shanfeld, Ethan. «‘A Complete Unknown’ First Reactions Praise ‘Shockingly Moving’ Bob Dylan Biopic: Timothée Chalamet’s Performance Is a ‘True Tour De Force’» (en anglès). Variety, 21-11-2024. [Consulta: 8 desembre 2024].
* 1 2 Squires, Bethy. «Mr. Chalamet Man, Play a Song for Us» (en anglès). Vulture.com, 06-12-2024. [Consulta: 8 desembre 2024].
* ↑ «Dylan Goes Electric!: Newport, Seeger, Dylan, and the N…» (en anglès). Goodreads.com. [Consulta: 8 desembre 2024].
* ↑ Phillips, Zoe G. «Bob Dylan Is Sure Timothée Chalamet Will Be “Completely Believable as Me” in ‘A Complete Unknown’» (en anglès). HollywoodReporter.com, 05-12-2024. [Consulta: 8 desembre 2024].
* ↑ McClintock, Pamela. «Timothée Chalamet’s Bob Dylan Biopic ‘A Complete Unknown’ to Screen Early In Imax Theaters» (en anglès). HollywoodReporter.com, 04-12-2024. [Consulta: 8 desembre 2024].
* ↑ Wallace, Amanda. «See the trailer for the Bob Dylan biopic starring Timothée Chalamet, filmed in NJ» (en anglès). Northjersey.com. [Consulta: 8 desembre 2024].

## Enllaços externs

* A Complete Unknow.Official Trailer. Searchlight Pictures (Versió original en anglès) a YouTube